E à non
Dyfodol i’r Iaith, o sei “Avignî pe lenghe”, la gnove
organizazion nassude cun chê di sburtâ la promozion de lenghe
galese inte legjislazion e intes politichis pai citadins. Il grup si
svilupe su variis sezions dedicadis a educazion, comunitâts,
economie, mieçs di comunicazion e planificazion linguistiche. In
Gales e je però za ative di cincuante agns la Cymdeithas yr Iaith
Gymraeg (Associazion pe lenghe galese), che e à vût une funzion di
prin plan intes campagnis pai dirits linguistics. Dut câs, pai
fondadôrs dal gnûf grup nol è un probleme, cun di fat – a àn
spiegât – la Cymdeithas e je stade une organizazion che e à
otignût cetancj sucès, ma lu à fat cun azions diretis e
mobilitazions di place intant che Dyfodol al nas intun Gales là che
la devoluzion e je za in vore di agns e pes sôs bataiis al vûl
doprâ dome mieçs costituzionâi.
Font:
BBC, 16/07/12
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn zho_Hans